b'\n_START_ARTICLE_\nCerkev Bo\xc5\xbejega groba, Humec pri Pliberku\n_START_SECTION_\nZgodovina\n_START_PARAGRAPH_\nValvasor omenja 1688. malo  romarsko cerkev na razglednem gri\xc4\x8du. Po po\xc5\xbearu leta 1711 so se doma\xc4\x8dini zaobljubili, da bodo zgradili novo in ve\xc4\x8djo cerkev. Vendar so se nekateri cerkveni krogi  temu uprli, da bi prepre\xc4\x8dili konkurenco do drugih romarskih sredi\xc5\xa1\xc4\x8d. Zato so grofje Thurn-Valsassina, obrtniki iz Lipice in me\xc5\xa1\xc4\x8dani Pliberka skupno zgradili novo cerkev \xc5\xa1ele med letoma 1761 in 1772. Leta 1772 jo je posvetil ljubljanski  \xc5\xa1kofa. Med letoma 1987 in 1991 so je restavrirali, leta 2003 pa so restavrirali freske v ladji.\n_START_SECTION_\nArhitektura\n_START_PARAGRAPH_\nCerkev ima kri\xc5\xbenati tloris. Oba pro\xc4\x8delna stolpa na zahodni strani krasita \xc4\x8debulasti strehi. Ladja je podalj\xc5\xa1ana za eno travejo kor z dvema simetri\xc4\x8dnima stranskima polkroglima kapelicama. Nad kri\xc5\xbei\xc5\xa1\xc4\x8dem ladij se nahaja kupola, ki jo pa od zunanj le opazna po \xc5\xa1eststranski laterni (svetlobnica s \xc4\x8debulasto streho). Mogo\xc4\x8dno pro\xc4\x8delje z dvema stolpoma strukturirajo lizene. Mogo\xc4\x8dno zahodno pro\xc4\x8delje je posebej poudarjeno z oporniki in s temenskim zidakom, nad tem pa je prikazano Kristusovo polaganje v grob. _NEWLINE_V notranjosti sloni osrednja kupola na mogo\xc4\x8dnih stebrih. Severno in ju\xc5\xbeno se nahajajo zaokro\xc5\xbeene apside (konhe), vzhodno pa globlja apsida kora. Ju\xc5\xbeno od kora je zakristija, nad njo pa na obeh straneh kora oratorija. Banjasti obok  ladje  strukturirata dve slepi arkadi.  Triosni kri\xc5\xbenasti obok pod emporo izstopa nekoliko v sredini. Zaradi velikih oken je celotna cerkev zelo svetla.\n_START_SECTION_\nStensko slikarstvo\n_START_PARAGRAPH_\nStene in stropovi so poslikani s freskami. Prostor med scenskimi prizori krasi ornamentalno slikarstvo. Mojster poslikave v kupoli je Johann Fran. Kleinneger, kot je zapisano v neki kartu\xc5\xa1i. V kronogramu pod grbom grofov Thurn-Valsassina  je zapisana letnica nastajanje 1765. Kor in ladjo je v podobnem slogu leta 1914 poslikal Osvald Bierti (Oswald Bierti).\n_START_SECTION_\nOprema\n_START_PARAGRAPH_\nNa baro\xc4\x8dnem velikem oltarju iz leta 1765 je skupino pod kri\xc5\xbeem ter Marija in Janez. Pod menzo je sveti grob za baro\xc4\x8dnimi re\xc5\xa1etkami. Na oltarnem nastavku sta uprizorjena Bog o\xc4\x8de in Sveti Duh. Zaklju\xc4\x8dek tabernaklja predstavlja pelikan, ki se \xc5\xbertvuje. _NEWLINE_Oba stranska oltarja sta nastala okoli 1770, slike pa so pripisane Janezu Andreju Straussu (Johann Andreas Strauss). Na levem oltarju vidimo sv. Notburgo, ter kipa  sv. Helene in Marije Magdalene. Na desnem oltarju je prikazan sv. Izidor. Tam sta tudi kipa sv. Antona in sv. Vendelina._NEWLINE_Pri\xc5\xbenica je iz tretje \xc4\x8detrtine 18. stoletja.  Na zvitkih pri\xc5\xbenice sedijo \xc5\xa1tirje evangelisti. Zaklju\xc4\x8dek zvo\xc4\x8dne strehe tvori vstali Kristus na oblakih. Pri njegovih nogah sedijo trije angel\xc4\x8dki in \xc5\xa1tiri ovce. Na spodnji strani zvo\xc4\x8dne strehe je golob\xc4\x8dek Svetega Duha v svetlobnem vencu. Pri\xc5\xbenica in kipi stranskih oltarjev so verjetno delo Mihaela Zilla._NEWLINE_Velika votivna slika iz leta 1744 prikazuje romanje k stari cerkvi in spominja na zaobljubo izgradnje nove cerkve.'